**Výbor Národnej rady Slovenskej republiky**

**pre ľudské práva a národnostné menšiny**

59. schôdza výboru

Č. CRD-1343/2022

**115**

**Uznesenie**

**Výboru Národnej rady Slovenskej republiky**

**pre ľudské práva a národnostné menšiny**

z 12. septembra 2022

k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 1041)

**Výbor Národnej rady Slovenskej republiky**

**pre ľudské práva a národnostné menšiny**

1. **súhlasí**

s vládnym návrhom zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 1041),

1. **odporúča**

Národnej rade Slovenskej republiky vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 1041) **schváliť** s pozmeňujúcimi a doplňujúcimi návrhmi uvedenými v prílohe tohto uznesenia,

1. **ukladá**

podpredsedovi výboru Petrovi Pollákovi informovať gestorský Výbor Národnej rady Slovenskej republiky pre verejnú správu a regionálny rozvoj o výsledku rokovania výboru.

Eva Hudecová Peter Pollák

Jozef Pročko podpredseda výboru

overovateľ

Príloha k uzn. č. 115

Pozmeňujúce a doplňujúce návrhy

k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 1041)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. K čl. I bod 3

V čl. I bode 3 v úvodnej vete sa slová „odsekom 13“ nahrádzajú slovami „odsekom 14“ a odsek 13 sa označuje ako odsek 14.

Legislatívno-technická úprava. Zákonom č. 207/2022 Z. z. bol do § 24 zákona č. 575/2001 Z. z. vložený nový odsek 7, v dôsledku čoho v platnom znení § 24 už obsahuje 13 odsekov. Nový dopĺňaný odsek je preto potrebné označiť ako odsek 14.

1. V čl. I bode 3 v § 24 ods. 13 prvej vete sa na konci bodka nahrádza čiarkou a pripájajú sa tieto slová: „ktorá súčasne v uvedenom rozsahu plní úlohy národného kontaktného bodu.“.

V súlade s nelegislatívnymi právnymi aktami Európskej únie sa precizuje stanovený mandát postavenia novovytvorenej organizačnej zložky vykonávajúcej úlohy koordinácie uskutočňovania inklúzie marginalizovaných rómskych komunít v súlade s čl. I bodom 2 návrhu zákona. Predmetný návrh predstavuje zároveň obnovený záväzok Slovenskej republiky dosiahnuť vyššiu účinnosť pri uskutočňovaní a koordinovaní inklúzie Rómov.

1. K čl. I bod 3

V čl. I bode 3 v § 24 ods. 13 sa nad slovami „osobitného predpisu“ odkaz „1b)“ označuje ako odkaz „2)“.

V nadväznosti na to sa primerane upraví aj znenie úvodnej vety k poznámke pod čiarou a označenie poznámky pod čiarou.

Legislatívno-technická úprava. Nový odkaz sa vkladá medzi odkaz 1cf v § 24 ods. 7 a odkaz 3 v § 40 ods. 2 zákona č. 575/2001 Z. z. Pôvodný odkaz 2 bol vypustený zákonom č. 78/2005 Z. z., je preto možné opätovne ho zaviesť s novým znením.